text: ڈاکٹر جیتندر سنگھ نے گورنر موصوف کو بتایا کہ سکم کو تقریبا 40 برس بعد اس کا پہلا ہوائی اڈہ ملا ہے اور وہ بھی وزیراعظم جناب نریندر مودی کی ذاتی مداخلت کی وجہ سے ، جنہوں نے اپنے ہفتہ وار پروجیکٹ فالو اپ ’’پرگتی‘‘ ویڈیوکانفرنسنگ کے دوران ریاستی انتظامیہ کے ساتھ اس کا جائزہ لیا ہے۔ وزیر موصوف نے گورنر کو یقین دلایا کہ پاکیونگ ہوائی اڈے سے متعلق باقی ماندہ مسئلے پر وزارت شہری ہوابازی کے ساتھ تبادلہ خیال کریں گے۔